ກຸ່ມ al-Qaida ກ່າວວ່າ ຜູ້ນຳຂອງຕົນ ສາຂາເຢເມນ ຖືກສັງຫານ ໂດຍ ເຮືອບິນ ສຫລ
ກຸ່ມ al-Qaida ກ່າວວ່າ ທ້າວ Nasir al-Wuhayshi ​ຜູ້ນຳຂອງຕົນ ສາຂາ​ເຢ​ເມນ ​ເສຍ​ຊີວິດ ໃນການ​ໂຈມ​ຕີ​ໂດຍເຮືອບິນ ບໍ່ມີຄົນຂັບ ຂອງສະຫະລັດ.
ກຸ່ມກໍ່ການຮ້າຍ Al-Qaida ກ່າວໃນວັນອັງຄານມື້ນີ້ວ່າ ທ້າວ Nasir al-Wuhayshi ຮອງຫົວໜ້າຂອງກຸ່ມ ແລະເປັນຜູ້ນຳ ສາຂາເຢເມນ ທີ່ມີອິດທິພົນໄດ້ເສຍຊີວິດ ຍ້ອນການໂຈມຕີ ຂອງເຮືອບິນບໍ່ມີຄົນຂັບ ໃນອາທິດແລ້ວນີ້ ຢູ່ໃນຖະແຫລງການຜ່ານທາງວີດີໂອ ກຸ່ມ Al-Qaida ກ່າວວ່າ ການໂຈມຕີໃນວັນສຸກທີ່ຜ່ານມາ ຢູ່ເມືອງທ່າ Mukalla ໃນພາກ ຕາເວັນອອກສຽງໃຕ້ ໄດ້ສັງ ຫານ ທ້າວ Wuhayshi ແລະອີກ ສອງຄົນ ແລະກຸ່ມດັ່ງກ່າວໄດ້ຕັ້ງ ທ້າວ Qassim al-Rihi ເປັນ ຜູ້ນຳຄົນໃໝ່ຂອງກຸ່ມ al-Qaida ໃນແຫຼມອາຣາເບຍຫຼື AQAP ບັນດາເຈົ້າໜ້າທີ່ ສະຫະລັດ ກ່າວໃນຕອນແລງວັນຈັນວານນີ້ວ່າ ຕົນພວມດຳ ເນີນງານ ເພື່ອໃຫ້ການຢືນຢັນ ກ່ຽວກັບການເສຍຊີວິດ ຂອງທ້າວ Wuhayshi ແລະບໍ່ໄດ້ກ່າວວ່າ ອົງການສືບລັບ CIA ຢູ່ເບື້ອງຫລັງການໂຈມຕີໂດຍເຮືອບິນບໍ່ມີຄົນຂັບຫລືບໍ່ ທ້າວ Wuhayshi ໄດ້ເປັນຮອງ ຜູ້ນຳຂອງກຸ່ມ al-Qaida ທ້າວ Ayman al-Zawahiri ແລະຄັ້ງນຶ່ງເຄີຍເປັນຜູ້ຊ່ວຍ ອະດີດຜູ້ນຳກຸ່ມກໍ່ການຮ້າຍ Osama bin Laden ລາວໄດ້ ມາເປັນຜູ້ນຳຂອງ AQAP ຊຶ່ງ ສະຫະລັດ ພິຈາລະນາວ່າ ເປັນສາຂາກຸ່ມກໍ່ການຮ້າຍ al-Qaida ທີ່ເປັນອັນຕະລາຍທີ່ສຸດໃນປີ 2009 ພາຍໃຕ້ການນຳພາຂອງ ທ້າວ Wuhayshi ກຸ່ມ AQAP ໄດ້ທຳການວາງແຜນທີ່ສຳຄັນ ຫຼາຍຄັ້ງ ຮວມທັງ ການພະຍາຍາມລະເບີດເຮືອບິນໂດຍສານສາຍການບິນສະຫະດລັດ ໃນວັນບຸນຄຣິສມາສປີ 2009 ໃນເດືອນມັງກອນກຸ່ມດັ່ງກ່າວໄດ້ອ້າງເອົາຄວາມຮັບຜິດ ຊອບໃນການໂຈມຕີທີ່ຮ້າຍແຮງໃສ່ຫ້ອງ ການນິດຕະຍະສານກາຕູນ Charlie Hebdo ໃນນະຄອນຫລວງປາຣີ ສະຫະລັດ ໄດ້ສະເໜີມອບເງິນລາງວັນເຖີງ 10 ລ້ານໂດລາ ສຳຫລັບຂ່າວຄາວນຳພາໄປ ສູ່ການຈັບກຸມ ທ້າວ Wuhayshi